open-index/open-wikipedia-markdown huggingface dataset:
Guerra de Corea

A **Guerra de Corea** estió una guerra entre o 25 de chunio de 1950 y o 27 de chulio de 1953 entre os comunistas de Corea d'o Norte, refirmatos por a Unión Sovietica y China, y os capitalistas de Corea d'o Sud, refirmatos por os Estaus Unius y a ONU.

Lo 27 de chulio de 1953, Estaus Unius y Corea d'o Norte sinyoron un armisticio. Dito armisticio estió establiu pa asegurar lo cese total d'as hostilidaz y d'os actos belicos en a peninsula de Corea dica que s'aconsiga un alcuerdo de paz definitivo, que dica la calendata encara no s'ha aconseguiu y, per ende, totas dos nacions se troban tecnicament en guerra.

O armisticio fixó l'actual zona desmilitarizada de Corea prenendo como referencia lo paralelo 38 norte; esta linia entre totas dos nacions sirve como muga, una d'as mas fortificadas militarment d'o mundo. Dita zona desmilitarizada encara hue lo día ye desfendida per las tropas de Corea d'o Norte, per un costau, y per las de Corea d'o Sud y d'os Estaus Unius, per l'atro.

## A guerra de Corea en a Cultura Popular
D'entre las manifestacions artisticas cal destacar lo cuadro *[[Masacre en Corea]]* pintau en l'anyo 1951 per Pablo Picasso inspirau en a pintura *os afusilamientos d'o 2 de mayo* de Goya.

En Estaus Unius se fació popular lo libro, *MASH: A novel of three army doctors*, la cinta y la serie *[[MASH (serie de televisión)|MASH]]*, en as cualas se narra las peripecias d'un grupo de medicos *[[MASH (hespital movil cirurchico)|MASH]]* en a guerra.

No bi ha muitas cintas exitosas inspiradas en a guerra, pero destacan as cinta coreanas Taegukgi Hwinalrimyeo de 2004 y 71: Into the Fire de 2010.

## Bibliografía
* General Sir Anthony Farrar-Hockley. *The British Part in the Korean War*.  HMSO, 1995, 528 pachinas, ISBN 0-11-630962-8
* James A. Field Jr., *History of United States Naval Operations: Korea*. University Press of the Pacific, 2001, 520 pachinas, ISBN 0-89875-675-8.

## Vinclos externos
Guerra d'o Golfo

:*Iste articlo ye sobre a *'Guerra d'o Golfo Persico en 1991**. Se veiga ta atros usos [[Guerra d'o Golfo (desambigación)]]''.

A **guerra d'o Golfo''' de 1991 estió un conflcito belico entre Iraq y una coalición de fuerzas de 34 estaus baixo un mandato d'as Nacions Unidas y lideradas por l'exercito d'os Estaus Unius.

L'orichen d'a guerra se puet considerar que estió a invasión por parti d'Iraq, ordenada por o president Saddam Hussein, d'o territorio de Kuwait.

O conflicto prencipió en chinero de 1991, conseguindo l'obchectivo aliau d'expulsar as tropas d'Iraq de Kuwait. A Guerra d'o Golfo remató lo 28 de febrero de 1991 con a rendición d'Iraq.
Guerra d'o Golfo (desambigación)

A **guerra d'o golfo** puet estar:

* A **[[guerra Iran-Iraq]]** (1980-1988) (tamién conoixita como *Primera guerra d'o Golfo*). Estió una guerra entre Irán y Iraq.
* A **[[guerra d'o Golfo]]** (1990-1991) (tamién conoixita como *Guerra d'o Golfo Persico*, *Primera guerra d'o Golfo* u *Segunda guerra d'o Golfo*). Estió una guerra entre Iraq y una coalición de países lideratos por Estaus Unius en respuesta a la invasión iraquí de Kuwait.
* A **[[Invasión d'Iraq de 2003]]** (tamién conoixita com *Guerra d'Iraq*, *Segunda guerra d'o Golfo* u *Tercera Guerra d'o Golfo*). Estió una guerra entre Iraq e una coalición de países lideratos por os Estaus Unius.
Apartheid

L**'apartheid** estió una politica de segregación racial que aplicó entre 1948 y 1990 o Partiu Nacional (National Party en anglés y Nasionale Party en afrikáans) en Sudafrica (y tamién en Namibia cuan iste zaguer país yera baixo mando de Sudafrica) cuan iste país yera a Unión Sudafricana y cuan se convertió en a Republica d'Africa d'o Sud.

A primera conoixencia que se'n tien d'a palabra ye en un discurso de Jan Smuts en 1917, allora primer ministro sudafricano. Significa "deseparación" u mas literalment "apartamento" en afrikaans y neerlandés, pero lo termin ha estato adoptato por cuasi totas as luengas, enamplando-ne o significato ta explicar situacions de discriminación racial.

A politica de apartheid promovió l'isolamiento de Sudafrica en o plano internacional que fue incrementando-se con o tiempo, lo cual afectó severament la economía y la estabilidat d'o país.

## Esporte
Por a suya suya politica d'o *apartheid*, lo COI decidió que Sudáfrica estase excluyida de traza permanent d'os Chuegos Olimpicos dica que no eliminase as leis que discriminaban a la población de raza negra que viviba en o país (entre éls, os esportistas). Seguntes as normas olimpicas, lo COI prohibe que "nomás un sector" (racismo y exclusión d'as mullers) d'un país participe en os Chuegos Olimpicos y en Sudáfrica existiba lo racismo enta los negros. O gubierno sudafricano tractó inutilment de convencer a lo COI, de participar en os Chuegos Olimpicos, pero sin eliminar lo *apartheid*; a respuesta d'o COI fue que nomás permitiría a suya participación cuan Sudáfrica hese eliminau dita lei.

Sudafrica fue alpartada d'os Chuegos en Tokio 1964 en os de verano y de 1964 en os d'hiberno y se le prohibió participar (a causa d'a suya politica d'o *apartheid*) dica que no cambiase as suyas politicas y leis racistas. En 1990, hay un cambio de politica y elimina lo *apartheid*, se le permitió tornar a participar nuevament en os Chuegos Olimpicos de Verano, en Barcelona 1992, y en Lillehammer 1994 en os d'hiberno pero no podió utilizar a suya bandera, habió d'usar una bandera especial pa dita edición. Dimpués, en Atlanta 1996, podió tornar a utilizar nuevament a suya bandera.

Tamién estió escluyita d'atras organizacions esportivas y competicions y no podió competir en muitos esportes y competicions internacionals, como por eixemplo a FIFA y a CopaDavis.

## Filmografia sobre l'aparheid

## Se veiga tamién
* Racismo.
* Nelson Mandela.
* Frederik de Klerk.
* Desmond Tutu.

## Referencias

## Vinclos externos
Programa Apollo

O **programa Apollo** estió a culminación d'os dos prochectos norteamericans anteriors, o *[[Programa Mercury]]* y o *[[Programa Gemini]]*. O suyo obchectivo estió posar a lo ser humán sobre la superficie lunar. O codete lanzador estió lo Saturn V, con una altaria de 110 metros y un peso de 2000 toneladas. 
O programa Apollo trayió a la Tierra 382&nbsp;kg de penyas y tierra lunar pa estar analisada.

## Vehiclos
### Codetes
*  Little Joe II, que estió usau pa prebar o sistema d'escape. 
* Saturn I, que estió usau pa vuelos de preba suborbitals sin tripulación. 
* Saturn IB, que estió usau pa vuelos de preba sin tripulación y pa lanzar o Apollo 7. 
* Saturn V, que estió usau pa la resta de misions.

### Naus espacials
* Apollo Command and Service Module (CSM)

* Apollo Lunar Module (LM)

### Vehiclo de superficie
*Lunar Roving Vehicle

## Misions
### Vuelos de preba
Dende 1961 dica 1968, se facioron cuantos vuelos de preba sin tripulación.

### Misions con tripulación

### Misions canceladas
* Apollo 18 (prevista pa volar en febrero de 1972)
* Apollo 19 (prevista pa volar en chulio de 1972)
* Apollo 20 (prevista pa volar en aviento de 1972)

### Apollo Applications Program (AAP)
* Skylab (1973- 1974)
* Apollo-Soyuz Test Project (chulio 1975)

## Se veiga tamién
* Programa Mercury
* Programa Gemini
* Skylab
* Saturn V
* Programa Artemis

## Referencias

## Vinclos externos
Convergència i Unió

**Convèrgencia i Unió** (en aragonés *Converchencia y Unión*) estió una federación de dos partius politicos, establita o 2 d'aviento de 2001 y formata por Convergència Democràtica de Catalunya (CDC) (*Converchencia Democratica de Catalunya*), d'ideolochía liberal, y Unió Democràtica de Catalunya (UDC) (*Unión Democratica de Catalunya*), democristiana u socialcristiana. A federación se disolvió o 18 de chunio de 2015.

Yera una federación de partius politicos que reconoixeban a federación como a sola ferramienta electoral. O catalán estió la luenga propia d'a federación, chuntament con l'aranés en a Val d'Arán.

## Historia
A Federación de CiU naixe lo 2 d'aviento de 2001, cuan *Convergència Democràtica de Catalunya* y *Unió Democràtica de Cataluna* sinyan l'alcuerdo que da solideza y estabilidat a lo prochecto colectivo que truxan dende fa mes de 20 anyadas.

Os dos partius s'han presentato de conchunta a totas as eleccions dende lo 1978, cuan *Convergència Democràtica de Catalunya* arribó a un alcuerdo electoral con *Unió Democràtica de Catalunya* ta presentar-se chuntos, en as eleccions -19 de setiembre de 1978-. A federación gubernó en a *[[Cheneralidat de Catalunya]]* dende 1980 dica 2003. En 2003, l'historico president d'a *Generalitat* Jordi Pujol i Soley no se presenta a las eleccions, so qe lo candidato estió Artur Mas, que exerceba como chefe de l'oposición en o Parlamento de Catalunya. En as eleccions chenerals espanyolas de 2004, CiU obtenió un total de 10 escanyos en o Congreso d'os Deputatos. Josep Antoni Duran i Lleida ye lo president d'o *Grupo Parlamentario Catalán* y Xavier Trias ye lo president d'o *Grupo Monecipal de CiU en o Concello de Barcelona*.

L'1 de noviembre de 2006 se celebran as eleccions a lo Parlamento de Catalunya. Per segunda vegada consecutiva Artur Mas endreza la candidatura de CiU. A federación se presenta con l'eslogan de campanya "*Estimar Catalunya, governar bè*!" ("Aimar Catalunya, gubernar bien!"). CiU gana las eleccions per ueitena vegada consecutiva, iste resultato en votos y escanyos en as 4 comarcas catalanas, y obtenió 48 diputatos. A reedición d'o pacto d'o tripartiu privó que la federación torne ta la Cheneralidat.

CiU guberna en cuasi 450 municipios entre los cuals as ciudaz de Sant Cugat del Vallès, Vic, Figueres, Blanes, Martorell, Tortosa...

En as eleccions a o Parlamento de Catalunya de 2012, o 25 de noviembre de 2012, *Convergència i Unió* ganó as eleccions, encara que, con 50 deputatos, tenió una perdua de 12 escanyos sobre as eleccions anteriors.

## Líders destacatos
* Jordi Pujol i Soley.
* Artur Mas.
* Josep Antoni Duran i Lleida.

## Vinclos externos
* Pachina oficial de CiU.

## Referencias
Prencipau

Un **prencipau** ye un territorio historico baixo la churisdicción d'un prencipe, como per eixemplo lo Prencipau d'Asturias. Se pueden distinguir diferents menas de prencipaus:

* Chicot territorio an o sobirán ye un prencipe hereditario. Eixemplos actuals son Mónegue u Liechtenstein.
* En bellas monarquías ye o territorio asociau a o títol exclusivo d'o hereu, pero sin garra responsabilidat de gubierno. Per eixemplo, o prencipe de Chirona en a Corona d'Aragón, o prencipe d'Asturias en o Reino de Castiella, o prencipe de Viana en o Reino de Navarra u o prencipe de Galas en o Reino Uniu.
* En o sentito latín de *principatus*, 'sobiranía' ye lo territorio an o sobirán no en tien un títol especifico u en ye en función d'unatro títol. Per eixemplo, o Prencipau de Catalunya, o Prencipau d'Andorra con un bispe y un president eslyiuo.

## Prencipaus actuals
En l'actualidat existen en o mundo tres estaus sobirans y dos países aintro d'atros estaus ditos prencipaus:
*  - Prencipau d'Andorra.
*  - Prencipau d'Asturias (Espanya).
*  - Prencipau de Galas (Reino Uniu).
*  - Prencipau de Liechtenstein.
*  - Prencipau de Mónegue.

## Vinclos externos
President

**President** ye un títol que prenen líders d'organizacions muito diversas, interpresas y estaus. Etimolochicament, un *president* ye "qui se posa debant" (d'o latín *praesidens*, d'as parolas *prae* ("debant") y *sedere* (posar-se)). Orichinalment, o termin se referiba a qui presidiba una cerimonia u asemblea. Huei a ormino se refiere a una persona con poders executivos.

## Referencias

## Veiga-se tamién

* Javier Lambán Montañés, President d'o Gubierno d'Aragón
* Pedro Sánchez Pérez-Castejón, President d'o Gubierno d'Espanya
Blaverismo

O **blaverismo** (en catalán *blaverisme*) ye la denominación orichinalment despectiva con o que a sobén se conoix como un movimiento de reacción contra la corrient pancatalanista d'o nacionalismo valenciano en o País Valenciano que debe o suyo nombre a l'apasionata esfensa per parti d'iste movimiento d'a francha azul d'o sinyal coronau valenciano d'a Ciudat de Valencia. Ista denominación teneba orichinalment una connotación negativa—que encara se mantien entre os grupos socials y politicos que consideran a lo *blaverisme* como una mena de ultradreita--, encara que, modernament ista denominación ye asumita per beluns d'os suyos integrants ta diferenciar-se d'atros movimientos que, igualment, s'autoproclaman valencianistas y tienen caracteristicas de fundo bien diferents.

O *blaverismo* practica lo secesionismo lingüistico d'o valenciano, negando a unidat d'a luenga catalana, plegando a fer una manipulación y transmitir una visión sesgata d'os datos lingüisticos.

O *blaverismo* ye un movimiento orichinalment populista y heterochenio, naixito en a segunda metat d'o sieglo XX y mientres a Transición democratica, que agrupa sectors d'ideolochía mayoritariament rechionalista u foralista. O movimiento ye especialment enradigau en a capital y redolada, y menos enradigau asinas como mos aleixamos d'a capital. O diario *[[Las Provincias]]* ye un d'os principals medios que ixemenan ideyas blaveristas.
Rafael Lapesa

**Rafael Lapesa Melgar** (Valencia, 8 de febrero de 1908 - Madrit, 1 de febrero de 2001) estió un filologo valenciano, miembro d'a *[[Real Academia Española|Reyal Academia Espanyola]]* y d'a *[[Reyal Academia d'Historia]]*.

En 1986 recullió o Premio Prencipe d'Asturias d'as Letras.

## Vinclos externos
* Archivo Rafael Lapesa Melgar (Biblioteca Valenciana)
*  Biografía de Rafael Lapesa por José Manuel Blecua.
* Homenaches a Rafael Lapesa.
* Bibliografía de Rafael Lapesa.
* Miquel Ángel Pérez Riego. "Rafael Lapesa (1908-2001)", in: ''Asociación hispánica de Literatura Medieval.Miembros de Honor''
La Higuera

**La Higuera** ye una chicota localidat ubicata en o sud d'a provincia de Vallegrande en o departamento de Santa Cruz, Bolivia, una distancia de 60 km d'a ciudat de Vallegrande, con només de 100 habitants.

A comunidat de La Higuera ye conoixita per os escaicimientos de l'anyada 1967, cuan un grupo de guerrillers dirichitos per ''Lo Che'' baralloron a las fuerzas de l'Exercito boliviano en a *Abra Batán*. Ixa mesma anyada, en octubre, en a baralla d'a *Quebrada del Churo*, lo Che fue nafrato y apercazato chunto a atro companyero, "Willy", os dos fuoron executatos o 9 d'octubre d'a mesma anyada.

## Nombre
*La Higuera* (*A Figuera* en aragonés) debe lo suyo nombre a l'abonda existencia, en epocas pasatas, de l'árbol d'o mesmo nombre (a figuera), que tien como fruita lo figo.
Erés

**Erés** ye un lugar aragonés d'o municipio de Biscarrués, en a comarca de Plana de Uesca y provincia de Uesca.
Chus Herrero

**Jesús María Herrero Gómez** (Zaragoza, Aragón, 10 de febrero de 1984), mes conoixito como **Chus Herrero**, ye un futbolista aragonés que chuga d'esfensa. Actualment chuga en o Real Valladolid d'a Segunda división espanyola de fútbol.

## Clubes

## Vinclos externos
* Ficha en BDFutbol
* Ficha en Transfermarkt
Estación d'esquí

Una **estación d'esquí** ye un centro d'esportes d'hiberno especialment equipato ta a practica d'o esquí, o surf de nieu (snowboard) y atros esportes pareixitos (skwal, monoesquí,...).

## Estacions d'esquí en Aragón
* Esquí alpín:
** Astún.
** Candanchú.
** Sarllé.
** Fornigal.
** Pandicosa.
** Val de Linars.
** Chabalambre.
* Esqui nordico:
** Banyos de Pandicosa.
** Candanchú-Le Somport.
** Fanlo Val de Vio.
** Gabardito.
** Griegos.
** Linza.
** Lizara.
** Partacua.
** Pineta.
** Plans de l'Hospital.

## Vinclos externos
*  Estacions d'esquí d'Aragón.
Santa María d'a Penya

**Santa María d'a Penya** (*Santa María de la Peña* en castellano) ye una villa aragonesa d'o municipio d'as Penyas de Riglos, en a comarca de Plana de Uesca y provincia de Uesca.

A suya población ye de 29 habitants (2009).

## Molimentos
* Ilesia de Sant Sabastián de Santa María d'a Penya, una ilesia en estilo romanico adedicada a Sant Sabastián Mártir.
* Ilesia de Nuestra Sinyora d'o Pilar de Santa María d'a Penya, una ilesia d'o sieglo XIX. Ye ilesia parroquial d'o lugar.

## Referencias
Hiroshima

**Hiroshima** (広島市, 'Hiroshima-shi', en chaponés) ye una ciudat chaponesa en a rechión de Chūgoku y prefectura de Hiroshima, d'a cual en ye la suya capital.

Hiroshima tien una superficie de 905,01 km², una población d'1.173.980 habitants (2010) y una densidat de población de 1.297,2 abs/km².

## Cheografía
Hiroshima ye situada a lo canto d'o río Ota y d'a mar interior de Seto.

## Historia
Hiroshima fue establida en a costa norte d'a mar interior de Seto en 1589 por o sinyor feudal Terumoto Mori, qui fació tamién construir un castiello, o castiello d'Hiroshima, en a mayor d'as islas fluvials d'o río Ota, nombre que prenió en os suyos primers tiempos a ciudat. Cuan Teremuto Mori fue redotau lo 20-21 d'octubre de 1600 en a batalla de Sekigahara por as tropas d'Ieyasu Tokugawa, o primer *[[shogun]]* d'o Chapón, iste li prenió a mayor parte d'os suyos territorios, entre os cuals Hiroshima y lo suyo castiello, que cedió a Masanori Fukushima.

No se convertió en formalment una *[[ciudat]]* dica l'Era Meichi, lo día 1 d'abril de 1889. Yera en ixas envueltas una important base naval de l'Armada Imperial chaponesa, con un papel de primer orden mientres a primera guerra chino-chaponesa en 1894-1895, papel que mantenió dica rematar a Segunda Guerra Mundial

Mientres a Segunda Guerra Mundial, a ciudat d'Hiroshima fue bombardiada por a *[[United States Army Air Forces]]* estausunidense con una bomba atomica o 6 d'agosto de 1945, en os bombardeyos atomicos sobre Hiroshima y Nagasaki.

## Molimentos
* Santuario d'Itsukushima, Patrimonio d'a Humanidat.
* Memorial d'a Paz d'Hiroshima, Patrimonio d'a Humanidat.
* Castiello d'Hiroshima.

## Ciudaz achirmanadas
*  Chongqing (China).
*  Daegu (Corea d'o Sud).
*  1983: Hannover (Alemanya).
*  Honolulu (Estaus Unius).
*  Mont-reyal (Canadá).
*  Volgogrado (Rusia).
*  Mexicali (Mexico).

## Vinclos externos

*  Pachina web municipal.
*  Museu d'a Paz d'Hiroshima.
Sidra

A **sidra** (d'o latín *< sicĕra*) ye una bebida alcolica de baixa gradación (entre 2 y 8º) feita con o suco fermentau d'a manzana. Se tracta d'una bebida muit espardida per tot lo mundo, asinas en Europa se troba en muitos estaus: Alemanya, Francia (Bretanya, Normandía y País Basco), Espanya (Asturias, Cantabria y País Basco), Italia (Piemont), Escocia y Anglaterra. En America tamién se fa en bellas rechions de diferents países, posiblement per l'influencia d'a inmigración espanyola d'o sieglo XX: per eixemplo en Mexico, en as ciudaz de Huejotzingo y Zacatlán, d'o estau de Puebla y en Archentina, sobretot en as provincias de Rio Negro, San Juan y Santa Fe.

Cal diferenciar a sidra natural d'a esbrumada. En cheneral, mientres en o norte d'Espanya se consume mayoritariament a sidra natural, en a resta d'o mundo se gosa consumir a sidra esbrumosa (que se pareix mes a lo cava u a la biera).

## Referencias

## Vinclos externos
Champán

O **champán** (d'o francés *champagne*) ye una mena de vin esbrumoso feito d'alcuerdo con o metodo "*champenoise*" en a rechión d'a Campanya (Francia). Per un regular ye un vin blanco, encara que tamién bi'n ha de vin rosato, y que se fa a partir de diversos tipos d'uga, negros de tot.

O suyo consumo s'asocia en Espanya a escaicimientos importants y a celebracions, y a sobén se destapan botellas d'una grandaria especial en as entregas de trofeus de carreras automovilisticas, u en lifaras de casorios. Tamién ye tradicional fer a botadura d'una nau estampando-ne-ie una botella.

## Referencias

## Vinclos externos
Torniello

Un **torniello** ye un elemento mecanico que se fa servir ta fer una unión desmuntable de piezas diferents. Tamién se puet fer servir como elemento de trasmisión mecanica. Basicament, ye un cilindro con rosquilleta helicoidal y cabeza que siempre ye acompanyata d'a suya correspondient rosquilleta.

## Tipos de torniellos
Los torniellos pueden clasificar-se de muitas formas, per la suya grandaria, longaria, tipo de rosquilleta, o suyo uso u a suya cabeza entre d'atras.

## Notas


## Referencias

## Vinclos externos
Suco

O **suco** (d'o latín *< sūcus*) ye o liquido que se puet extrayer de plantas y fruitas en estato natural.

Os sucos son una d'as bebidas mes populars arredol d'o mundo. Os sucos mes conoixitos son os de bellas fruitas como a narancha, o presiego, a manzana... Tamién s'emplegan en coctelería ta la preparación de cóctels con bebidas alcolicas.

## Notas


## Referencias

## Vinclos externos

* ///// "Cuida't a l'estiu amb sucs de fruita". Información d'os beneficios d'os sucos de fruita.
*   Classificacións d'os sucos.
*  Información d'os beneficios d'os sucos de fruita.
*  Fruit Juice - How Much Is Too Much? - Problemas de salut per un comsumo excesivo de sucos de fruita en os zagals.
Cimento

O **cimento** u **cemento** (d'o latín *< caementum*) ye un conglomerant hidraulico artificial (ye decir, un material que endureix cuan se mezcla con augua) de naturaleza inorganica. Ye un d'os materials de construcción mas importants, encara que no gosa emplegar-se solo. Mezclando-lo con augua y aridos (ragualla) se fa o formigón. O suyo emplego ye muit cheneralizato, estando la suya prencipal función a d'aglutinant.
Si os aridos d'a mezcla son muit finos (arena), a mezcla se diz mortero.

Por analochía, en cheolochía se diz cimento a o material que pella bellas rocas sedimentarias, mas que mas os conglomeraus. Iste material gosa estar o carbonato calcico.

## Notas


## Referencias

## Vinclos externos
Sistema endocrino

O **sistema endocrino** en un mamifero ye formato per glandulas y altros organos que fan una mena de substancias clamatas hormonas y ye constituito antimás d'éstas, per celulas especializatas y glandulas endocrinas.

## Funcions d'o sistema endocrino
Actúa como rete de comunicación celular que responde a los estimulos liberando hormonas y ye l'encargato de diferents funcions metabolicas de l'organismo, entre ellas mantener y controlar:

* Os nivels d'enerchía d'o cuerpo.
* A reproducción.
* O creiximiento y desembolic.
* O equilibrio interno (homeostasia)
* Reaccions a las condicions ambientals

## Control hormonal
Una secreción hormonal en exceso (hiperfunción) sería perchudiciosa, a l'igual que una secreción en defecto (hipofunción). As hormonas en a sangre son baixo un control retroactivo negativo (realimentación negativa). Una concentración alta d'una hormona en a sangre u a mesma respuesta que produce a hormona inhiben a sintesi d'esta hormona. D'esta traza a hipofisi produce a hormona foliculo-estimulant (FSH), que aboca a la sangre y arriba en l'ovario. A hormona FSH actúa sobre os foliculos de Graff primarios, que encomienzan a creixer y producir una hormona dita foliculina. Cuan a foliculina ye abocata a la sangre, remata por arribar en a hiposifi, on inhibe a producción d'a hormona FSH.

## Veyer tamién
* Endocrionolochía
* Malautías endocrinas
Grau Celsius

O **grau Celsius** u **grau centigrado**, representau como **°C**, ye una unidat de temperatura, y debe o suyo nombre a l'astronomo Anders Celsius (1701-1744), qui lo proposó per primera vegada en 1742. Ye una d'as unidaz derivadas d'o Sistema Internacional d'Unidaz. Se define esliyendo os 0&nbsp;°C en o punto de fusión de l'augua y os 100&nbsp;°C en o suyo punto d'ebullición, os dos a o livel d'a mar. Una diferencia d'un grau Celsius, ye equivalent a una diferencia d'un kelvin. O zero de l'escala Celsius difiere d'o d'a escala kelvin en 273,15 unidaz. Ye dicir:

:T (°C) = T (K) + 273,15

:estando T a temperatura.

O 1948, a Conferencia Cheneral de Pesos y Midas, se decidió per o termin **Celsius**, millor que no atros termins que se feban servir, como **centigrau** y **centesimal**, ta privar a confusión con o prefixo centi-, y ta reconoixer o treballo d'Anders Celsius.

Como curiosidat, cal decir que a -40 graus, a escala Fahrenheit y Celsius consonan.

## Referencias
Carlos Abril

**Carlos Abril Carceller** (naixito de Zaragoza, 1966) ye un filologo, licenciato en Filolochía Hispanica por a Universidat de Zaragoza, profesor d'aragonés ta adultos en muitas comarcas d'Alto Aragón, profesor en o *IES Biello Aragón* de Samianigo e dende 2020 profesor d'aragonés en a Facultat de Educación d'a Universidat de Zaragoza.

Ye miembro d'o *[[Ligallo de Fablans de l'Aragonés]]* dende os anyos d'a suya fundación y d'o que plegó a estar-ie president en zaguerías d'os anyos 1990. Estió fundador d'a *Chunta Unibersitaria por a Reconoxedura y a Promozión de l'Aragonés*. Estió miembro de numero de l'Academia de l'Aragonés dica abril de 2010 que renunció.

En a suya faceta literaria recullió l'Onso d'Oro d'o *[[premio Val d'Echo]]* en 1986, en poesía, por a obra *Esnabesando perdito*, e a publicato atros poemas como "A Begoña" (1989) u "A la mía lengua" (1989).

Ye autor de bels textos divulgativos en a revista *Orache*, como "Esfendemos a tierra y a cultura de o país" (1986) u "Recuperar Aragón" (1988), de articlos como "Güeito estrofas de El villano recullitas en San Chuan de Plan y o imno de a Bal de Chistau" (1985) y de bellas comunicacions como «La lengua aragonesa desde Ligallo de Fablans de l'Aragonés» (1997) u “A toponimia menor d'Atarés” (2020).
Manuel Castán Espot

**Manuel Castán Espot** ye un filologo aragonés y profesor d'Instituto de Segundaria en Carinyena (Zaragoza). Natural de Gabás (Ribagorza, Uesca), ye charrador nativo de l'aragonés benasqués. Ye miembro de l'Asociación Cultural Nogará. Va estar o president de Chuntos por l'Aragonés y d'o II Congreso de l'Aragonés. Dende octubre de 2006 o president de l'Academia de l'Aragonés.  Ye miembro dende a suya creación en octubre de 2010, y a propuesta d'o Gubierno d'Aragón, d'o Consello Superior d'as Luengas d'Aragón.

## Articlos
*M. Castán y S. Paricio (2008): "Una lengua y una literatura invisibles: el caso del aragonés" en *Letras aragonesas*. nº 6. Zaragoza: Centro del libro de Aragón, Gobierno de Aragón.

## Referencias
Manuel Marqués

**Manuel Marqués Franco** ye un filologo aragonés naixiu de Fonz (Cinca Meya), licenciau en Filolochía por a Universidat de Zaragoza. Treballa d'administrativo en o Servei PDU - AMB, ye fablant d'aragonés baixorribagorzano y miembro d'o Consello d'a Fabla Aragonesa, d'o grupo d'investigación sobre o foncense "Bení-to-ne" y estió miembro de l'Academia de l'Aragonés dica 2010 por renuncia.  Congresista en o Primer y Segundo Congresos de l'Aragonés (1987 y 2006). Imparte cursos d'aragonés en o Centro Aragonés de Barcelona, ponencias en bels seminarios como *El habla de Fonz. Aragonés ribagorzano* (2018) y colabora en a revista *L'urmo*.

## Obras
### Articlos
* 1985: *Estudio del Pregón de las fiestas de San Blas de Fonz de 1866*.
* 1999: *Nuebos charradors d'aragonés baixo-ribagorzano de Fonz*.
* 2023: *Fonz en l'ALPI: analís d'as bozes correspondiens e contimparanza con atras fuens lesicograficas*.

### Relatos curtos
* 1985: *¡No tos trafuquez!*.
* 1994: *Bozudo*.
* 2015: *Forasteros*, Premio Condau de Ribagorza.
* 2018: *Hortografía*.
* 2024: *Una falordia rusién*.

## Referencias
Juan José Lagraba

**Juan José Lagraba Miguel** ye un escritor y musico folclorico aragonés, naixiu de Ciresa y fablador nativo de aragonés cheso. Fa parti de lo *[[Grupo folclórico Val d'Echo]]*. Ye coautor chunto con José Lera, de la *Gramática de lo Cheso* (1990) y tresorero de l'Academia de l'Aragonés dende 2006.
Ánchel Loís Saludas

**Ánchel Lois Saludas Bernad**, **"Barré"**, naixito d'Espierba (Bielsa, Sobrarbe) en 1960, ye estudioso y buen conoixedor de l'aragonés belsetán, coautor d'o libro *Aspectos morfosintácticos del belsetán* (2006). Ye miembro de l'Academia de l'Aragonés. Dende fa mas de 47 anyos ye immerso en un prochecto de recopilación de palabras en o dialecto belsetán pa la publicación d'un diccionario en aragonés, treballo reportau en o documental *[[21.000 palabras, un capezuto y dos collons]]*.

## Vinclos externos
*  ''Soziolinguistica d'o belsetán'', conferencia d'Ánchel Loís Saludas en *youtube*, video de *Charrando TB*.

## Referencias
Rachel Carson

**Rachel Carson**, naixida de Springdale (Pennsilvania) lo 27 de mayo de 1907 y muerta en Silver Spring (Maryland) lo 14 d'abril de 1964), estió una biologa y escritora estadousnidense. Ye considerada l'encetadora d'o movimiento ecolochista en os Estaus Unius, contrimostrando en os suyos escritos o mal causau per l'emplego indiscriminau d'insecticidas como lo DDT, y los efectos perchudiciosos que teneban en a cadena trofica sobre la vida silvestre. Entre las suyas obras, y fruito d'iste treballo, destaca *Silent Spring* (*Primavera Silenciosa*) (1962), que contribuye a forchar a consciencia ecolochista contemporania.

Estioron nombraus asinas en a suya memoria lo chenero bacteriano *[[Carsonella]]* y l'asteroide (6572) Carson..

## Bibliografía
### Obra escrita
* *[[Under the Sea Wind: A Naturalist's Picture of Ocean Life]]*, Simon & Schuster, Estaus Unius, 1941. Oxford University Press, 1952 y Penguin Nature Classics, 1996.
* *The Sea Around Us*, Oxford University Press, 1951.
* *The Edge of the Sea*, Houghton Mifflin Company, Boston, 1955.
* *[[Silent Spring]]*, Houghton Mifflin Company, Boston, 1962.
** *Silent Spring*, Hamish Hamilton, Londres, 1962.
* *The Sense of Wonder*, 1965, publicau postumament.
* *Always, Rachel: The Letters of Rachel Carson and Dorothy Freeman 1952-1964 An Intimate Portrait of a Remarkable Friendship*, Beacon Press, 1995.
* *Lost Woods: The Discovered Writing of Rachel Carson*, 1998.

### Sobre ella u o suyo treballo
* 
* 

## Referencias

## Vinclos externos

*  Pachina d'o Fish and Wildlife's Rachel Carson National Wildlife d'os EUA.
*  Pachina d'o The Rachel Carson Council
*  RachelCarson.org.
*  Rachel Carson a Womens History.
Germaine Greer

**Germaine Greer**, naixita de Melbourne (Victoria, Australia) o 29 de chinero de 1939, ye una escritora y profesora universitaria australiana considerata una d'as feministas mes impotants d'o sieglo XX.

Profesora de literatura anglesa en a Universidat de Warwick (Anglaterra). O suyo libro mes popular ye *The female Eunuch*.

En a suya choventut ella mesma se consideraba como una anarquista. Ha escrito sobre las propias experiencias respecto a lo lesbianismo, a violación, l'alborto, a infertilidat y lo fracaso matrimonial (o suyo solo matrimonio duró tres semanas).

En diversos libros mantién a tesi de que la familla tradicional, nucleyar, suburbana y consumista reprime la sexualidat femenina y la converte en un eunuco. Reivindica una sexualidat desinhibita y sin de prechuicios.

## Libros de l'autora

**The Female Eunuch*, 1970, ISBN 0374527628Deutsch:
**The Obstacle Race:The Fortunes of Women Painters and Their Work*, 1980, ISBN 1860646778
**Sex and Destiny: The Politics of Human Fertility*, 1984, ISBN 0060912502
**Shakespeare*, 1986, ISBN 0192875396
**The Madwoman's Underclothes: Essays and Occasional Writings*, 1986, ISBN 0871133083
**Daddy, We Hardly Knew You*, 1989, ISBN 0241125383
**The Change : Women, Aging and the Menopause*, 1993, ISBN 0449908534
**The Whole Woman*, 1999, ISBN 0385720033
**One Hundred Poems by Women*, 2001, ISBN 0571207340
**Shakespeare: A Very Short Introduction*, 2002, ISBN 0192802496
**The Beautiful Boy*, 2003, ISBN 0847825868
**Chico, El - El Efebo En Las Artes*, 2004, ISBN 8449426006
**Whitefella Jump Up: The Shortest Way To Nationhood*, 2004, ISBN 1861977395
Aliaus

Con a palabra **aliaus** se fa referencia a personas u países que han sinyau una alianza (militar, normalment, encara que tamién bi ha de politicas), ta afrontar-se a un atro país u a una atra alianza y ta afrontar cualsiquier treballo común.

En a Historia bi ha prous eixemplos d'o suyo emplego, pero os mas significativos son:

* **[[Aliaus (Guerras napoleonicas)|Aliaus]]** en as Guerras napoleonicas, contra Napoleón Bonaparte y a Francia, en o sieglo XIX.
* **[[Aliaus (Primera Guerra Mundial)|Aliaus]]** en a Primera Guerra Mundial, contra as Potencias Centrals, en 1914-1918.
* **[[Aliaus (Segunda Guerra Mundial)|Aliaus]]** en a Segunda Guerra Mundial, contra as Potencias de l'Eixe, en 1939-1945.
* **Aliaus**, emplegau en os países miembros de l'Alianza ta fer referencia a os países miembros de l'OTAN, dende que fue establida en 1949.
Luftwaffe

**Luftwaffe** (literalment *aviación de guerra)* ye o termin en alemán ta fer referencia a las siguients fuerzas aerias:

* ***[[Luftwaffe (Wehrmacht)|Luftwaffe]]***, a Fuerza aeria d'Alemanya en o Tercer Reich mientres a Segunda Guerra Mundial.
* ***[[Luftwaffe (Bundeswehr)|Luftwaffe]]***, a Fuerza aeria d'Alemanya en l'Alemanya Occidental y actualment, integrata en l'OTAN.
* ***[[Luftwaffe (Suiza)|Luftwaffe]]***, a Fuerza aeria de Suiza.

Tamién s'emplega coloquialment, encara que no ye o nombre correcto, ta:

* ***[[Luftstreitkräfte]]***, a Fuerza aeria d'Alemanya en l'Imperio Alemán mientres a Primera Guerra Mundial.
* ***[[Kaiserliche und Königliche Luftfahrtruppen]]***, a Fuerza aeria de l'Imperio Austrohongaro mientres a Primera Guerra Mundial.
* ***[[Luftstreitkräfte der Nationalen Volksarmee]]***, a Fuerza aeria d'Alemanya en a Republica Democratica Alemana dimpués d'a Segunda Guerra Mundial.
* ***[[Österreichische Luftstreitkräfte]]***, a Fuerza aeria d'Austria dimpués d'a Segunda Guerra Mundial.
Libro

Un **libro** (d'o latín *< liber*) ye un treballo impreso u manuscrito no periodico que conta con una serie de fuellas de papel, pergamín, vitela u belatro material, cusita u encuadernata an s'arrocla en un volumen. Seguntes a definición d'a UNESCO ha de tener 49 pachinas u mes, sin de contar as cobiertas. Un libro puet tractar sobre a-saber-los temas. Un libro ye tamién cada una d'as partis d'a obra y os codigos y leis d'una gran amplaria.

Un libro ye una colección d'un u mes treballos escritos, a ormino impresos en papel y cobierto con tapas ta protecher-lo y organizar o material impreso.

Hue lo día, sin de dandalo, ista definición no ye cercunscrita a lo mundo impreso u d'os tarabidatos fisicos dada l'aparición y puyada d'os nuevos formatos documentals y especialment d'a World Wide Web. O **libro dichital** conoixito como e-book ye irrompindo con fuerza cada vegada mes en o mundo d'o libro y en a practica profesional bibliotecaria y documental. A mes o libro tamién puet trobar-se en formato d'audio, y alavez se li clama audiolibro

## Menas de libros

* Complementarios.
* Libros de texto
* De referencia u consulta, como lo diccionario.
* Recreyativos, incluindo chuegos u pasatiempos.
* Instructivos.
* Descriptivos: os que dan información detallata de bel tema especifico.
* Cientificos
* Literarios y lingüisticos.

## Veyer tamién
* Autor.
* Biblioteca.
* Capital mundial d'o libro.
* Día Internacional d'o Libro.
* Google books.
* Historia d'as bibliotecas.
* Historia d'o libro.
* Imprenta.
* Tipografía.
* Lectura.
* Internet.
* Fundación O Libro.

## Notas


## Referencias

## Vinclos externos
Alfabeto latino

L**'alfabeto latino** (u **alfabeto romano**) ye o sistema d'escritura alfabetica mas emplegau hue en o mundo. Ye formau por 26 letras y se fa servir, con bellas modificacions, en amás gran parte d'as luengas d'a Unión Europea, America, l'Africa subsahariana y as islas de l'Oceano Pacifico. En l'uso moderno, a expresión *alfabeto latino* se fa servir ta nombrar cualsiquier derivación directa de l'alfabeto utilizau por os romanos. Istas variacions pueden sacar-ne letras (com o hawaiián) u adhibir-ie letras (como ye o caso d'o esperanto) d'a escritura clasica romana y, prou que sí, muitas letras han cambiau entre os sieglos (como as minusclas, que os romanos no las hesen reconoixidas).

L**'alfabeto latino** estió introducito por os romanos que lo importoron d'os griegos de Sicilia y lo modificoron dimpués. Se gosaba escribir con un clau de bronce (scribere), de canya (pluma) u se pintaba (linere) sobre fuellas vechetals (folium), sobre crostas (liber) u fustas (tabula, album), y mas tardi sobre cobre y sobre lienzos. A parola escritura promana de *scriptura*, que yera a marca que se feba a o bestiar que se ninviaba a paixentar.

L'alfabeto latino clasico teneba 23 letras (os romanos no tienen as letras U, W, J), pero belunas creyatas en a Edat Meya como U, W, J se son incorporadas a prous luengas.

Como que os romanos lo espardioron per tota Europa, que dimpués estió una potencia colonizadera, *l'alfabeto latino* ye hue un d'os mes esparditos arredol d'o mundo, y ye emplegato per buena parti d'as luengas que no teneban garra alfabeto propio dica l'arribada d'os europeus.

## L'alfabeto latino

## Letras especials y con tillas d'os alfabetos derivatos
* Aragonés - áéíóú ü ÁÉÍÓÚ Ü (a Grafía de Uesca de 1987 emplega tamién ñ Ñ, y a Grafía SLA fa servir ç Ç)
* Alemán - äöü ß ÄÖÜ
* Albanés - çë ÇË
* Asturiano - áéíóú ü ñ ḷḷ ḥ ÁÉÍÓÚ Ü Ñ Ḷḷ Ḥ
* Catalán - àèò ïü éíóú ç ŀl ÀÈÒ ÏÜ ÉÍÓÚ Ç ĿL
* Castellano - áéíóú ü ñ ÁÉÍÓÚ Ü Ñ
* Danés - æøå ÆØÅ
* Eslovaco -
* Esperanto - ĉĝĥĵŝŭ ĈĜĤĴŜŬ
* Estonio - äöü õ ÄÖÜ Õ
* Finés - äö ÄÖ
* Francés - é àèù âêîôû ëï ç œ É ÀÈÙ ÂÊÎÔÛ ËÏ Ç Œ
* Gaelico escocés - àèìòù ÀÈÌÒÙ
* Gaelico irlandés - áéíóú ÁÉÍÓÚ
* Hongaro - áéíóú öü őű ÁÉÍÓÚ ÖÜ ŐŰ
* Islandés - áéíóúý ð þ æ ö ÁÉÍÓÚÝ Ð Þ Æ Ö
* Italiano - àèìòù é(í)ó(ú) î ÀÈÌÒÙ É(Í)Ó(Ú) Î
* Letón - āēīūšģķļžčņ ĀĒĪŪŠĢĶĻŽČŅ
* Lituano - ąėšųūž ĄĖŠŲŪŽ
* Maltés - ċġħż ĊĠĦŻ
* Neerlandés - éó ë ĳ ÉÓ Ë Ĳ
* Noruego - æøå ÆØÅ
* Occitán - àèò ïü áéíóú ç n·h s·h ÀÈÒ ÏÜ ÁÉÍÓÚ Ç N·H S·H
* Polaco - ąćęłńóśźż ĄĆĘŁŃÓŚŹŻ
* Portugués - áéíóú âêô ãõ à ü ç ÁÉÍÓÚ ÂÊÔ ÃÕ À Ü Ç
* Rumano - âăî şţ ÂĂÎ ŞŢ
* Sueco - äåö ÄÅÖ
* Turco - öü ı çğş ÖÜ İ ÇĞŞ
* Checo - áéíóúý ů čďřšťž ÁÉÍÓÚÝ Ů ČĎŘŠŤŽ
* Vietnamita - aáàảãạ ăắằẳẵặ âấầẩẫậ eéèẻẽẹ êếềểễệ iíìỉĩị oóòỏõọ ôốồổỗộ ơớờởỡợ uúùủũụ ưứừửữự yýỳỷỹỵ đ AÁÀẢÃẠ ÂẤẦẨẪẬ ĂẮẰẲẴẶ EÉÈẺẼẸ ÊẾỂỂỄỆ IÍÌỈĨỊ OÓÒỎÕỌ ÔỐỒỔỖỘ ƠỚỜỞỠỢ UÚÙỦŨỤ ƯỨỪỬỮỰ YÝỲỶỸỴ Ð
* Pīnyīn (Chinés romanizato) - áàāǎ éèēě íìīǐ óòōǒ úùūǔ üǘǜǖǚ ÁÀĀĂ ÉÈĒĔ ÍÌĪĬ ÓÒŌŎ ÚÙŪŬ ÜǗǛǕǙ

## Vinclos externos
Terminación -ic (toponimia)

La **terminación -ic** ye una terminación present en bel toponimo de la provincia de Zaragoza que deriva de lo sufixo latín *[[sufixo -ico|-ICUM]]* y equivale a la terminación *[[terminación -igo (toponimia)|-igo]]* de l'Alto Aragón (Anzanigo, Samianigo), y de la zona entre Moncayo y Ribera Navarra (Lituenigo y Cintruénigo). Acompanya a antroponimos de propietarios de *FUNDUS* romanos y presenta apocope mozarabe.

## Lista d'antigos toponimos aragoneses acabaus en -ic
**Boquinyenic*, actual Boquinyeni.
**Grisenic*, actual Grisén.
**Lucenic*, actual Luceni.
**Tecenic*, un despoblato medieval entre Calatorau y Epila.

## Bibliografía
* Isaac Moreno Gallo: *Caminos históricos en el delta interior del Ebro*. Publicau en "*[[Colección Territorio]]*" de las "*[[Guías de las Comarcas de Aragón]]*", nº 15 *Comarca de la Ribera Alta del Ebro*. Editor: Diputación Cheneral de Aragón. Departamento de Presidencia y Relaciones Institucionales.
* Joan Coromines i Vigneaux, Josep Maria de Casacuberta: *Onomasticon Cataloniae: Els noms de lloc i noms de persona de totes les terres de llengua catalana*. BI-C. Editorial: Curial Edicions Catalanes, 1995.
Santa Cruz

**Santa Cruz** puet estar:

* A **Santa Cruz**, una referencia a la cruz cristiana.
* **[[Santa Cruz d'Ain]]**, un despoblato d'o bispato de Chaca.
* **[[Santa Cruz d'Erescún]]**, un despoblato d'Acumuer.
* **[[Santa Cruz de Griu]]**, un municipio d'a Val de Xalón.
* **[[Santa Cruz de Moncayo]]**, un municipio de Tarazona y Moncayo.
* **[[Santa Cruz de Moya]]**, un municipio d'a Serranía de Cuenca.
* **[[Santa Cruz de Nogueras]]**, un municipio d'a comarca de Xiloca.
* **[[Santa Cruz d'as Serors]]**, un municipio d'a Chacetania.
* **[[Santa Cruz de Tenerife]]**, una ciudat de Tenerife.
* **[[Santa Cruz de Yanguas]]**, un municipio de Soria.
* **[[Santa Cruz (Madeira)]]**, municipio de Madeira
* **[[Departamento de Santa Cruz]]**, un departamento de Bolivia.

## Se veiga tamién
* Ilesia d'a Santa Cruz.
* Santa Cruciella.
* Santa Croch.
* Pueyo de Santa Cruz.
Terminación -án (toponimia)

A **terminación -án** ye una evolución d'o sufixo latín *-anus*, que va dezaga de cualques antroponimos y indica propiedat. Equivale etimolochicament y semantica a la terminación toponimica *[[Terminación -ano (toponimia)|-ano]]* común en as peninsulas Italica e Iberica, a la terminación *-ain* común en Navarra y a la terminación -à natural de zonas catalanoparlants.

Ye una terminación que tamién existe en Occitania, como ye o caso de Samatán, cerca de Tolosa, y Gerhard Rohlfs lo interpreta como consecuencia d'a romanización inicial d'os aquitanos, mientres que a romanización d'os galos produciba toponimos remataus en *-acum* y dimpués *-ac*. Rohlfs opina tamién que en os sieglos II y III os toponimos en *-acum* s'estendilloron por Aquitania como producto d'a colonización galorromana. Por o que fa a Gascunya, antigament poblada por os aquitanos, acompanya cuasi siempre a antroponimos romanos fueras d'Anhan (Annios), Anchichan (Antesius), Salechan (Salessius), Samuran (Samburus) y Sarran (Sarra).

## Lista de toponimos remataus en -án/-ano en Aragón
Os siguients toponimos incluyen as terminacions -án u -ano y han estau interpretaus como indicadors de pertinencia.

### -án
*L'Aluján.
*Val Conchán.
*Coscullán.
*Costeán.
*Corbalán.
*Creixenzán.
*Estupinyán.
*Frontinyán.
*Ladrunyán.
*Mont Albán.
*Morán.
*Parzán.
*Pilzán.
*Pozán.
*Sabinyán.

### -ano
*O Mediano.

## Lista de toponimos remataus en -án en Occitania
Bi n'ha en a plana u ribera de Gers, arredol d'Aush:
*Lussan.
*Marsan.
*Orbessan.
*Preignan.
*Pessan.
*Podensan.
*Sansan.

Dende Gers s'estendillan como tacas d'azaite dica o curso meyo de l'Ador:
*Anhan.
*Corrensan.
*Magnan.
*Sarran.
*Vergognan.

En a zona de Tarba tamién bi n'ha:
*Aureilhan.
*Artagnan.
*Barbazan.
*Coussan.
*Gaillan.
*Juillan.
*Lézignan.
*Marseillan.

En a Comencha, cerca de *[[Lugdunum Convenarum]]* bi n'ha un atro niedo:
*Antichan.
*Aventignan.
*Barbazan.
*Frontignan.
*Gourdan.
*Luscan.
*Polignan.
*Salechan.
*Samuran.
*Seillan.
*Tibiran.
*Canejan.

Encara en a val d'Aure, a lo sud de Lanamesán bi n'ha muitos:
*Ancizan.
*Campan.
*Camparan.
*Estensan.
*Grezian.
*Guchan.
*Lanamesán.
*Sailhan.

A l'ueste de l'Ador son menos frecuents, y en o cantón de l'Ador gersés tenemos:
*Aurensan.
*Corneilhan.
*Madiran.
*Projan.

Mancan de tot en a plana de Pau y dica en toz os Baixos Pireneus. Bi ha casos muito esporadicos en a zona litoral d'as Landas:
*Aureilhan.
*Mimizan.

## Referencias

## Bibliografía
* Gerhard Rohlfs: *La colonización romana y prerromana en Gascuña y Aragón*. Archivo de Filología Aragonesa, nº XL. 1988.
División de poders

A **división de poders** ye un concepto churidico que estableix que os poders d'un gubierno sobirano han d'estar dividitos entre dos u mas entidaz independients entre sí, ta privar asinas que una persona u un grupo politico tienga masiato poder.

A ideya que estableixe que las diferents funcions han d'estar en mans d'institucions diferents y independients fue proposata por Aristótil, pero no estió so que dica o sieglo XVII y o sieglo XVIII que o concepto fue bien definito por James Harrington y John Locke. A obra mas influyent respective d'a división de poders, sindembargo, estió la de Montesquieu. Os suyos escritos y criticas sobre a monarquía francesa d'alavez lo levoron a formular o concepto de separación de poders, que ha estato invocato por os escritors d'a mayor part d'as constitucions dica l'inte actual. As suyas teorías serían basatas en un estudio sobre os escritos de Locke y en un conoiximiento imperfecto d'a Constitución anglesa d'o sieglo XVIII. Montesquieu pensaba que ta prevenir l'abuso d'o poder y ta preservar a libertat politica, caleba que o gubierno estase regulato por diferents poders que se cosirasen l'un a l'atro.

Montesquieu en a suya obra *[[O esprito d'as leis]]* (1748) creyó lo concepto d'a división de poders en tres brancas. Estas brancas son:

* A branca lechislativa u poder lechislativo, responsable de creyar as leis y os cambios u revocacions d'as leis existents.
* A branca executiva u poder executivo, responsable d'asegurar-se que as leis se leven a cabo; incluyindo-ie a creyación de politicas y a elección d'a traza en a cual las politicas se realizan.
* A branca chudicial u poder chudicial, responsable d'interpretar a lei y d'aplicar-la en situacions especificas.
Musa × paradisiaca

:*Este articlo fa referencia a lo [[chenero (biolochía)|chenero]] de plantas *'Musa**, os plataners. Ta altros emplegos d'a palabra se veiga **Musa**''.


O **platanero** u **bananera*' () ye una [[especie (biolochía)|especie]] d'árbol dintro d'o [[chenero (biolochía)|chenero]] *Musa'', d'orichen tropical, que comprende bella cincuantena d'especies de megaforbas con una taxonomía confusa. A palabras platano y banana sinyalan la fruita caracteristica d'istos árbols.

Son plantas herbacias de grans dimensions, procedents d'o sud-este d'Asia, que como pasa con as graminias forman un pseudotallo feito con as vainas d'as fuellas. Os suyos xilema y floema son establitos de maniera radial en a part lenyosa d'o tranco, que ye vuedo per dintro, formando un sistema de vasos conductors asociatos en faixos que en sección forman circlos concentricos repartitos per o perimetro d'o tallo. A part interna, como pasa con as canyas y graminias, tien un forato interior.

Son plantas monocotiledonias, y seguntes cualques expertos, s'ha quiesto considerar que las especies vechetals mes amparatas filocheneticament podrían estar-ne as graminias.

Os plataners son caultivatos en diferents puestos de latituz tropicals arredol d'o mundo. En a Peninsula Iberica se caultiva esporadicament como planta ornamental de chardín en o litoral mediterranio, estando-le bien deficil de fructificar pus precisan temperaturas que anque en ixes países gosan mantener-se prou altas ta que la planta soprevisca, no en están prou como ta que organos tan finos y delicatos como son as flors i aguanten. As Islas Canarias son lo solo puesto d'Espanya a on que lo clima i permit que se i caultiven productivament.

## A fruita: o platano

Cal decir que totas as bananas d'importación se recullen verdas y que son afectatas per as temperaturas con as que finalment maduran defuera d'a bananera. En o transporte son refricheratas d'entre de 13,5 dica 15&nbsp;°C, si las temperaturas son inferiors os fruitos se tornan grisos.

O contenito calorico ye similar a lo d'a trunfa, bellas 80 a 100 calorías per 100 gramos (peso aproximato d'un platano meyo), y tien o dople de calorías que la manzana, pero no deixan d'estar relativament baixas en calorías y aptas ta estar incluitas en dietas d'adelgazamiento.

O contenito en zucre ye d'un 12 % y lo de proteínas de bel 1% en variedaz de postre. As graixas son muito escasas, bel 0,3% d'a fruita. A fibra dietetica s'agosa dica bel 2,6%.

Tien bels 358&nbsp;mg de potasio y 9&nbsp;mg de vitamina C per cada 100 gramos.

En a Republica Dominicana, se fa servir a banana ta fer o que allá se clama "mangú", que no ye cosa que una banana esclafata con manteca y aceit, de vegatas i afechan zucre ta rebaixar-lo, y se i adhibe sal a lo gusto.

## Notas


## Referencias

## Vinclos externos

*  Información d'as diferents variedats d'as bananas en o mundo.
Herbache

L**'herbache** yera un impuesto que se pagaba en a Edat Meya por aprobeitar os pratos u defesas pa paixentar o bestiar.

Un eixemplo d'uso a fins d'o sieglo XIV en ye a carta que o procurador d'as aldeyas de Teruel presentó en 1378 a l'alcait d'Alpuent comunicando-li a exempción de bels impuestos:

 (7-11-1378)

## Notas


## Vinclos externos
* http://www.jaumeprimer.uji.es/cgi-bin/arxiu.php?noriginal=000617
Carnarache

O **carnarache** u **garnarache** yera un impuesto medieval por o paso d'o bestiar transhumant a traviés d'os dominios reyals.

Eixemplos d'uso a fins d'o sieglo XIV en ye a carta que o procurador d'as aldeyas de Teruel presentó en 1378 a l'alcait d'Alpuent comunicando-li a exención de bels impuestos.

 (7-11-1378)

## Vinclos externos
*http://www.jaumeprimer.uji.es/cgi-bin/arxiu.php?noriginal=000617
Cucurbita maxima

A **carbacera de rabiquet** ( (Linnaeus, 1756)) ye una planta orichinaria d'America central caultivata per a suya fruita.

A calabacera ye una especie de planta adintro d'o chenero *[[Cucurbita]]*, de creiximiento anyal, con trallos luengos que creixen rapedo enrastrando-se per tierra. As fuellas son simples, cordiformes, con pilosidat abundant. As flors muit grans, amarillencas de color, tienen os petals carnosos, y son monoicas. O fruito ye una peponide de polpa carnosa y grans dimensions, dita carbaza de rabiquet.

## Galería d'imáchens

Imachen:Pumpkins.jpg|Carbaza de rabiquet.
Imachen:Cucurbita maxima corte de camote de valor comercial - pulpa cavidad seminal semillas.jpg|Carbaza de rabiquet ubierta.
Imachen:Pumpkin plant @ Kanjirappally 02.jpg|Flor.


## Notas


## Referencias

## Se veiga tamién
* Carbaza de rabiquet.

## Vinclos externos